Joe Pesci

Joseph Frank Pesci (sündinud 9. veebruaril 1943 Newarkis New Jersey osariigis) on USA näitleja ja muusik. Ta on tuntud karmide ja heitliku iseloomuga tegelaskujude kehastamise poolest eri žanri filmides.

Ta on Itaalia päritolu. Ta alustas karjääri muusikuna, mängides kitarri mitmes ansamblis, sealhulgas ansamblis Joey Dee and the Starliters, mis sai kuulsaks lauluga "Peppermint Twist" (1961).

Näitlejakarjääri alustas ta 1976. aastal väikese eelarvega kriminaalfilmis "The Death Collector". Tänu sellele rollile ta sai ta osa 1980. aasta eluloofilmis "Raevunud härg" ("Raging Bull"), kus ta kehastas filmi peategelase Jake LaMotta venda Joey LaMottat. "Raevunud härg" oli Pesci esimene film, kus ta tegi koostööd Robert De Niro ja Martin Scorsesega. Hiljem on ta koos De Niroga mänginud veel sellistes Scorsese lavastatud filmides nagu "Omad poisid" ("Goodfellas"; 1990), "Kasiino" ("Casino"; 1995) ja "Iirlane" ("The Irishman"; 2019). Samuti on ta mänginud sellistes filmides nagu "Ükskord ammu Ameerikas" ("Once Upon a Time in America"; 1984), "Moonwalker" (1988), "JFK" (1991), "Bronxi lugu" ("A Bronx Tale"; 1993) ja "Hea karjane" ("The Good Shepherd"; 2006). Tema tuntumad komöödiarollid on olnud filmides "Üksinda kodus" ("Home Alone"; 1990), "Üksinda kodus 2" ("Home Alone 2: Lost in New York"; 1992) ja "Minu nõbu Vinny" ("My Cousin Vinny"; 1992) ning "Surmarelva" ("Lethal Weapon"; 1989–1998) filmisarjas.

Filmis "Omad poisid" kehastas ta gängster Tommy DeVitot ning pälvis rolli eest parima meeskõrvalosatäitja Oscari. Samas kategoorias oli ta nomineeritud ka rollide eest filmides "Raevunud härg" ja "Iirlane". 1999. aastal otsustas ta näitlemisest loobuda, kuid on pärast seda mõne aasta jooksul siiski mõnes filmis mänginud. Pesci on tegelenud muusikaga ka hiljem ning andnud välja kokku kolm albumit.

 Osaline filmograafia 
 Aasta Originaalpealkiri Eestikeelne pealkiri Roll 1976 "The Death Collector"  Joe Salvino 1980 "Raging Bull" "Raevunud härg" Joey LaMotta 1984 "Once Upon a Time in America" "Ükskord ammu Ameerikas" Frankie Minaldi 1988 "Moonwalker"  Frankie "Mr. Big" Lideo 1989 "Lethal Weapon 2" "Surmarelv 2" Leo Getz 1990 "Goodfellas" "Omad poisid" Tommy DeVito "Home Alone" "Üksinda kodus" Harry Lyme 1991 "The Super" "Superuberik" Louie Kritski Jr. "JFK"  David Ferrie 1992 "My Cousin Vinny" "Minu nõbu Vinny" Vincent LaGuardia Gambini "Lethal Weapon 3" "Surmarelv 3" Leo Getz "The Public Eye" "Paljastav silm" Leon "Bernzy" Bernstein "Home Alone 2: Lost in New York" "Üksinda kodus 2" Harry Lyme 1993 "A Bronx Tale" "Bronxi lugu" Carmine 1994 "Jimmy Hollywood"  Jimmy Alto / Jericho "With Honors" "Kiitusega" Simon B. Wilder 1995  "Casino" "Kasiino" Nicky Santoro  1997 "Gone Fishin'" "Pöörane kalaretk" Joe Waters 1998 "Lethal Weapon 4" "Surmarelv 4" Leo Getz 2006 "The Good Shepherd" "Hea karjane" Joseph Palmi 2010 "Love Ranch" "Armastuse rantšo" Charlie "Charlie Goodtimes" Bontempo 2019 "The Irishman" "Iirlane" Russell Bufalino

 Välislingid 


Kategooria:Ameerika Ühendriikide näitlejad
Kategooria:Sündinud 1943